
Esselamu alejkum we rahmetullahi we berekatuhu sejh, ja bih vas pitala za ***[Tefsir](https://pitajucene.com/search/tefsir/questions/ "Pretraži pitanja o tefsiru")*** ovog ajeta, tj.pojasnjenje navedene slike gdje se spominje ovaj ajet, Allah vas nagradio


* 
* 
* 
* 
* 
* 
* 

 
Da li je ispravno značenje teksta sa slike tj. 29 ajet sure Ad-Duhan?

Alejkumusselam


Što se tiče komentara ajeta u kojem Allah Uzvišeni kaže: “Ni nebo ih ni Zemlja nisu oplakivali, i nisu pošteđeni bili” (Ed-Duhan, 29), Ibn Džuzej kaže:


“U vezi s ovim riječima postoje tri mišljenja.


Prvo: ovo je izraz za njihovo poniženje, jer kad bi umro neki važan čovjek, Arapi bi, veličajući ga, govorili: ‘Nebo i Zemlja plaču zbog njega’, u prenesenom značenju.


Drugo: veli se da, kada umre vjernik, mjesto na Zemlji na kojem je ibadet činio plače za njim kao i mjesto na nebu kroz koje su mu se dizala dobra djela. A ovi nisu takvi jer su nevjernici ili zato što oni i nemaju dobrih djela.


Treće: za njim ne plaču ni stanovnici nebesa ni stanovnici Zemlje.


Prvo mišljenje je najrječitije (efsah) jer su ovo riječi koje su poznate u arapskom govoru.”


